**SPLOŠNI POGOJI NAGRADNE IGRE: ENDOMAREC 2023**

**1. člen (splošne določbe)**

Ta pravila določajo način izvedbe nagradne igre Endomarec 2023 (v nadaljevanju nagradna igra).

Organizator nagradne igre je Društvo Endozavest, Brda 8B, 2383 Slovenj Gradec.

Družbeni omrežji Facebook in Instagram nista organizatorja nagradne igre, nagradna igra ni organizirana, sponzorirana ali podprta s strani omrežij Facebook in Instagram. Facebook in Instagram nista odgovorna za vsebino nagradne igre.

Prejemnik podatkov iz naslova nagradne igre je Društvo Endozavest kot upravljavec Facebook in Instagram omrežja Društva Endozavest.

Pravila nagradne igre so javno objavljena na spletni strani [www.endozavest.si](http://www.endozavest.si).

**2. člen (namen nagradne igre)**

Društvo Endozavest je z namenom obeležitve Endomarca pripravilo nagradno igro. Z njo želi javnost informirati o endometriozi in njenih simptomih.

**3. člen (kraj in trajanje nagradne igre)**

Nagradna igra bo potekala od 6. 3. 2023 do 20. 3. 2023 na družbenem omrežju Facebook in Instagram.

**4. člen (pogoji sodelovanja)**

V nagradni igri lahko sodelujejo fizične osebe s stalnim prebivališčem v Republiki Sloveniji, starejše od

15 let. Mlajši od 18 let in osebe z omejeno ali v celoti odvzeto poslovno sposobnostjo lahko v nagradni igri sodelujejo ob soglasju staršev oziroma zakonitih zastopnikov.

Članice upravnega odbora Društva Endozavest ne morejo sodelovati v nagradni igri.

Pogoj za sodelovanje v nagradni igri je, da se udeleženci strinjajo z vsemi pogoji in pravili nagradne igre. S sodelovanjem v nagradni igri udeleženec potrjuje, da je seznanjen z vsemi pravili in pogoji te nagradne igre, ter se zavezuje, da bo ravnal v skladu z njimi. Organizator si pridržuje pravico do sprememb, če to zahtevajo vzroki tehnične ali komercialne narave ali vzroki na strani javnosti. O vseh

morebitnih spremembah in novostih nagradne igre bo organizator sodelujoče obveščal z objavami na

Facebook strani. Vse pritožbe in reklamacije rešuje organizator nagradne igre. V primeru utemeljenih

pritožb se organizator zavezuje, da jih bo odpravil v čim krajšem času in o tem obvestil udeleženca.

Pogoj za sodelovanje je, da imajo sodelujoči svoj osebni Facebook in Instagram profil.

**5. člen (način sodelovanja)**

Udeleženec sodeluje v nagradni igri s tem, da:

* V komentar na Facebook ali Instagram objavi nagradnega vprašanja, pravilno odgovori na nagradno vprašanje;
* Všečka objavo o nagradni igri, ki je objavljena na Facebook ali Instagram profilu Društva Endozavest;
* Všečka Facebook ali Instagram strani Društva Endozavest in Idealno pralno.

Udeleženec sodeluje v nagradni igri s tem, da izpolni vse prej naštete pogoje.

**6. člen (varstvo osebnih podatkov)**

Nagrajenec s sodelovanjem v nagradni igri soglaša, da se podatki o njegovem imenu, priimku oziroma uporabniškem imenu profila, s katerim je sodeloval v nagradni igri, in o prejeti nagradi lahko javno objavijo na Facebook in Instagram strani Društva Endozavest in Idealno pralno.

Nagrajenec za prejem nagrade kontaktira Društvo Endozavest na [info@endozavest.si](mailto:info@endozavest.si).

S sodelovanjem v nagradni igri udeleženci nagradne igre dovolijo organizatorju zbiranje, obdelovanje in hranjenje posredovanih osebnih podatkov, skladno z zakonom o varstvu osebnih podatkov. Na podlagi Zakona o varstvu osebnih podatkov organizator udeležencem zagotavlja pravico do vpogleda,

prepisa, kopiranja, dopolnitve, popravka, blokiranja in izbrisa osebnih podatkov, ki se nanašajo nanje.

Ti podatki se hranijo za čas izvedbe nagradne igre. Organizator se zavezuje, da bo tako zbrane osebne

podatke uporabil izključno za namen izvedbe nagradne igre ter da bo zbrane osebne podatke varoval

v skladu z Zakonom o varstvu osebnih podatkov. Organizator se zavezuje, da podatki, ki jih bo nagrajenec posredoval, ne bodo predani v roke tretji osebi ali kakorkoli drugače uporabljeni v nasprotju z zakonodajo Republike Slovenije, razen če je to potrebno zaradi izvedbe nagradne igre.

**7. člen (nagrade)**

V nagradni igri je predvidena ena nagrada na vsakem socialnem omrežju:

- Menstrualne hlačke, ki jih podarja Idealno pralno (Facebook);

- Vrečka Društva Endozavest (Instagram).

**8. člen (žrebanje)**

Žrebanje bo potekalo 21. 3. 2023 na spletu. Izvedla ga bo 3-članska komisija, ki jo sestavljajo predstavnici Društva Endozavest (2) in Idealno pralno (1). Žreb ne bo javen. Žreb bo računalniški in naključen, pri čemer imajo vsi sodelujoči enake možnosti za osvojitev nagrade.

Komisija organizatorja bo izžrebala 4 nagrajence (2 v Facebook nagradni igri, 2 v Instagram nagradni igri), za primer, če se prvi izbrani nagrajenec ne bi odzval, ne bi izpolnjeval vseh pogojev nagradne igre ali bi se nagradi odpovedal.

**9. člen (obveščaje nagrajencev o nagradi)**

Nagrajenca bosta obveščen v komentarju v objavi nagradnega vprašanja na Facebook ali Instagram strani Društva Endozavest. Pozvan bo k kontaktiranju organizatorja nagradne igre na info@endozavest.si.

**10. člen (prevzem nagrade)**

Pogoj za prejem nagrade je, da nagrajenca organizatorju v 7 delovnih dneh po prejemu obvestila pošlje na info@endozavest.si naslednje osebne podatke: ime, priimek, naslov stalnega oz. začasnega prebivališča in davčno številko. Osebe, mlajše od 18 let, in osebe, ki jim je bila omejena ali v celoti odvzeta poslovna sposobnost, so dolžne predložiti tudi pisno odobritev staršev oz. zakonitega zastopnika. Društvo Endozavest bo nagrajenca obvestilo o nadaljnjih korakih za prevzem nagrade.

Če se nagrajenca v 7 dneh ne bi odzvala, se šteje, da se odpovedujeta pravici do nagrade.

Nagrada bo nagrajencema izročena v 7 delovnih dneh od njunega posredovanja osebnih podatkov. Nagrajenca ob prejemu nagrade podpišeta izjavo, da sta nagrado prejela. Nagrad ni mogoče zamenjati ali izplačati v gotovini.

Ob izročitvi nagrade se je nagrajenec dolžan izkazati z osebnim dokumentom, ki se mora ujemati s podatki o nagrajencu, kot so navedeni v zapisniku o žrebanju (seznam izžrebancev), in poslanimi pisnimi dokazili. Če se podatki ne ujemajo, nagrajenec ni upravičen do prevzema nagrade in se nagrada ne podeli. Zakoniti zastopnik osebe, mlajše od 18 let, in osebe, ki ji je bila omejena ali v celoti odvzeta poslovna sposobnost, mora poleg svojega osebnega dokumenta predložiti tudi dokument, ki dokazuje njegovo upravičenje za zastopanje (npr. rojstni list, odločba). Če nagrajenec ne posreduje točnih in pravilnih zahtevanih podatkov, izgubi pravico do nagrad, organizator pa je prost svoje obveznosti glede izročitve nagrad takemu nagrajencu. Nagrade se torej v takem primeru ne podeli.

**11. člen (davki in akontacija dohodnine)**

Vrednost nagrade predstavlja za nagrajenca doseženi neto dohodek. V skladu s 108. členom Zakona o

dohodnini organizator igre obračuna in plača akontacijo dohodnine v imenu in za račun nagrajenca po stopnji 25 % v skladu s 131. členom Zakona o dohodnini. Davek od glavne nagrade plača za nagrajenca organizator nagradne igre. Organizator nagradne igre ne prevzema nobenih drugih stroškov razen tistih, ki so opredeljeni v pravilih te nagradne igre.

Pri nagradah do vrednosti 42 EUR se akontacija dohodnine ne odvede, vrednost nagrade pa se tudi ne všteva v davčno osnovo prejemnika. V skladu z Zakonom o davčnem postopku je nagrajenec tudi za prejem nagrade do vrednosti 42 EUR organizatorju dolžan sporočiti davčno številko. Organizator bo dobitniku nagrade po pošti poslal potrdilo, ki se bo nanašalo na vrednost nagrade in znesek plačane akontacije davka. Vsi dobitniki, ki bodo prejeli obvestilo, so dolžni to napovedati v svoji dohodninski napovedi. Organizator ni odgovoren za davke, ki se lahko pojavijo v povezavi s kakšnimi drugimi nagradami.

**12. člen (hranjenje dokumentacije)**

Dokumentacijo v zvezi z nagradno igro hrani organizator, in sicer:

- dokumentacija v zvezi z organizacijo in izvedbo nagradne igre, kakor tudi ta pravila, se hranijo na sedežu organizatorja nagradne igre tri leta,

- dokumentacija v zvezi z nagrajencem (obvestila o osebnih podatkih, davčna dokumentacija) se hrani v skladu z veljavnimi predpisi.

Po preteku zgoraj navedenih rokov organizator nagradne igre dokumentacijo komisijsko uniči v skladu s svojimi internimi akti.

**13. člen (kršitve pravil)**

Če je udeleženec kršil pravila nagradne igre, ga lahko organizator izključi iz nagradne igre brez predhodnega opozorila. Za kršitev velja, če ena fizična oseba uporablja več Facebook profilov ali pa nezakonite pripomočke, kot so na primer virusi ali hackertoolsi. Kršitev je tudi uporaba avtomatskih storitev profesionalnih služb, ki se ukvarjajo z nagradnimi igrami.

**14. člen (odgovornost)**

Organizator ne nosi nobene odgovornosti, niti ne sodeluje v sporih glede lastništva izžrebanih nagrad. Vsi spori, povezani s pravicami okrog lastništva izžrebanih nagrad, ne bodo imeli nobenega vpliva na pravilo, da organizator dodeli nagrado tisti osebi, ki je organizatorju poslala svoje podatke v skladu s temi pravili. Organizator bo nagrado v skladu s pravili izročil osebi uporabnika oz. njeni uradno pooblaščeni osebi, katere podatki bodo navedeni v elektronskem sporočilu, ki ga organizator prejme od nagrajenega. Organizator ne prevzema nobene in nikakršne odgovornosti za kakršnokoli škodo, ki bi nastala kot posledica prevzema in koriščenja nagrade, s čimer se sodelujoči s pristopom k tej nagradni igri izrecno strinjajo. Organizator ne prevzema nobene odgovornosti za nedelovanje družabnega omrežja Facebook ter posledice nedelovanja, ne glede na razloge nedelovanja.

Organizator ne prevzema nobene odgovornosti za nedelovanje ali nepopolno delovanje elektronske

pošte in internetne povezave sodelujočega ali nedelovanje storitve, ki je posledica napačne uporabe

ali neznanja uporabe storitev. V primeru okoliščin, na katere organizator ne more vplivati (višja sila),

organizator lahko odpove nagradno igro. O tem mora prek medijev obvestiti udeležence. V takšnem

primeru udeležencem ne odgovarja za morebitno nastalo škodo.

**15. člen (spremembe pogojev)**

Društvo Endozavest lahko v vsakem trenutku spremeni splošne pogoje akcije in pravilnik nagradne igre, če to zahtevajo vzroki tehnične, komercialne narave ali vzroki, ki so na strani javnosti. O spremembi splošnih pogojev poslovanja mora na primeren način obvestiti sodelujoče. Za primeren način se šteje objava na spletni (www.endozavest.si) ali na Facebook in Instagram strani društva Endozavest, kjer poteka nagradna igra.

**16. člen (končne določbe)**

Za vse spore, ki izhajajo iz naslova nagradne igre, je pristojno sodišče v Ljubljani.

Slovenj Gradec, 6. 3. 2023